b'\n_START_ARTICLE_\nUtsikt til paradiset\n_START_SECTION_\nHandling\n_START_PARAGRAPH_\nI denne f\xc3\xb8rste boken i serien om Elling, m\xc3\xb8ter vi Elling, bokens jeg-person, i en treroms blokkleilighet i utkanten av Oslo. Her har han og moren bodd i alle \xc3\xa5r, mer eller mindre isolert fra omverdenen. Det var bare moren han hadde noe som helst kontakt med, og moren hadde heller ikke noen spesiell kontakt med andre heller. Som han sier s\xc3\xa5 s\xc3\xb8rgmodig: \xe2\x80\x9dHun var enebarn. Jeg var enebarn. Det kom ingen p\xc3\xa5 bes\xc3\xb8k.\xe2\x80\x9d_NEWLINE_Handlingen begynner med at moren d\xc3\xb8r, den eneste personen han har hatt kontakt med. Gr\xc3\xa5ter gj\xc3\xb8r han ikke, og han er heller ikke s\xc3\xa6rlig trist. Hennes d\xc3\xb8d etterlater imidlertid et tomrom som Elling fyller igjen med sine oppdiktede forestillinger. Han begynner n\xc3\xa5 \xc3\xa5 se mer ut p\xc3\xa5 verden, blant annet blokkene som omkranser leiligheten. Som om det ikke var ille nok fra f\xc3\xb8r, tar han p\xc3\xa5 ingen m\xc3\xa5te initiativ til \xc3\xa5 opps\xc3\xb8ke og kontakte andre mennesker n\xc3\xa5, i hvert fall ikke direkte kontakt. Rommet til mor t\xc3\xb8mmer han, og han investerer i et r\xc3\xa5dyrt teleskop med penger han har spart opp p\xc3\xa5 konto. Teleskopet plasserer han i vinduskarmen rettet mot leilighetene i de andre blokkene. Meningen hans med dette er \xc3\xa5 f\xc3\xa5 et innblikk i andres liv gjennom vinduet uten at han p\xc3\xa5 noe som helst m\xc3\xa5te skal bli oppfattet som en kikker. Gjennom teleskopet observerer han hva som foreg\xc3\xa5r i de andre leilighetene. Han merker seg sm\xc3\xa5, avsl\xc3\xb8rende detaljer, gir personene navn og livshistorie og dikter handlinger og samtaler. _NEWLINE_I begynnelsen observerer han bare, men etter hvert som hans egne dr\xc3\xb8mmer tar form og blir virkelige, i hvert fall for ham, \xc3\xb8nsker han \xc3\xa5 bli en del av naboenes liv. Han \xc3\xb8nsker \xc3\xa5 prate med personene, gi dem r\xc3\xa5d og veiledning og lede dem i riktig retning. Mor sitt rom, som f\xc3\xb8r var meget ukjent for ham, ble n\xc3\xa5 hans egen lille inngangsportal til fellesskapet. Bortsett fra \xc3\xa5 gj\xc3\xb8re hverdagslige ting som \xc3\xa5 handle i dagligvarebutikken og poste post p\xc3\xa5 postkontoret i ny og ne, bruker han nesten all sin tid p\xc3\xa5 teleskoptitting._NEWLINE_Boken ender med at Elling blir drevet ut av leiligheten sin.'